open-index/open-wikipedia-markdown huggingface dataset:
பதிவேற்றம் மற்றும் பதிவிறக்கம்

**பதிவிறக்கம்** (*download*) என்பது கணனி வலையமைப்பின் ஊடாக ஒரு கணனிக்கு வேறொரு கணனியில் இருந்து தரவுகளைப் பெற்றுக்கொள்வதைக் குறிக்கும்.  இத்தகைய பதிவிறக்கங்கள் இணைய வழங்கிகள், FTP வழங்கிகள், மின்னஞ்சல் வழங்கிகளில் இருந்து நடைபெறலாம். பதிவிறக்கம் என்பது இவ்வாறு ஒரு பதிவிறக்க வழங்கப்பட்ட கோப்பை பெறும் செயல்முறை அல்லது பெற்ற ஒரு நிகழ்வைக் குறிக்கும்.

**பதிவேற்றம்** (*upload*) என்பது பதிவிறக்கத்திற்கு எதிர்மறையான செயற்பாடு. அதாவது எமது கணனியில் இருந்து ஒரு வழங்கிக்கோ அல்லது வேறு ஒரு கணனிக்கோ தரவுகளை அனுப்புதல் அல்லது அனுப்பும் செயன்முறையைக் குறிப்பிடும்.

## வெளியிணைப்புகள்
* பதிவேற்ற பதிவிறக்க வேகத்தைப் பரிசோதிக்க

பகுப்பு:கணினியியல்
உன்னால் முடியும் தம்பி

***உன்னால் முடியும் தம்பி*** (*Unnal Mudiyum Thambi*) 1988 ஆம் ஆண்டில் வெளிவந்த தமிழ்த் திரைப்படமாகும்.  இத்திரைப்படத்தை கே. பாலச்சந்தர் இயக்கியிருந்தார். இப்படத்தில் கமல்ஹாசன், ஜெமினி கணேசன், சீதா, மனோரமா மற்றும் பலர் நடித்திருந்தனர். இதன் பாடல்களை புலவர் புலமைப்பித்தன், முத்துலிங்கம், இளையராஜா ஆகியோர் இயற்றியிருந்தனர்.

## நடிகர்கள்
* கமல்ஹாசன் - உதயமூர்த்தி
* ஜெமினி கணேசன் - பிளாகரி மார்த்தாண்டம்
* சீதா - இலலிதாகமலம்
* மனோரமா - அங்கயற்கண்ணி
* பிரசாத் பாபு - உதயமூர்த்தியின் வாய்பேச முடியாத சகோதரர்
* தாரணி - கமல்காசனின் உடன்பிறந்தவள்
* ரமேஷ் அரவிந்த் - சாருகேசி
* மீசை முருகேசன் - அஞ்சய்யா
* கே. எசு. ஜெயலட்சுமி
* ஜனகராஜ்
* சார்லி
* வி. கே. ராமசாமி - "பிளடி" நாடாளுமன்ற உறுப்பினர்
* நாசர் - மதுக்கடை முதலாளி
* டெல்லி கணேஷ் - அரசியல்வாதி
* வசந்த் - பத்திரிக்கையாளர்

## பாடல்கள்

## மேற்கோள்கள்

## வெளி இணைப்புகள்
* 

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:சார்லி நடித்த திரைப்படங்கள்
புவிமேலோடுகளின் பட்டியல்

புவி மேலோடுகள் புவிக் கற்கோளத்தின் மிகப்பெரிய பாகங்கள் ஆகும்; புவிப் புறப்பகுதி (earth crust) மேல் மூடகம் (upper mantle) - இவையிரண்டையும் பொதுவாக அழைப்பது கற்கோளம் என்ற பெயரால். ஏறக்குறைய 100 கி.மீ. தடிமன் கொண்ட இவை இரண்டு விதமான பொருள்களால் ஆனவை:
* மாகடல் புறப்பகுதிப் பொருள் (oceanic crust) (அ) சிமா = சிலிக்கன், மெக்னீசியம்.
* கண்ட புறப்பகுதிப் பொருள் (continental crust) (அ) சியால் = சிலிக்கன், அலுமினியம்.

புவி மேலோடுகள் பின்வரும் வகையானவை:

## முதன்மை மேலோடுகள்
:* ஆப்பிரிக்க மேலோடு
:* அண்டார்ட்டிக மேலோடு
:* யுரேசிய மேலோடு
:* இந்தோ-ஆசுதிரேலிய மேலோடு
:* வட அமெரிக்க மேலோடு
:* பசிபிக் மேலோடு
:* தென் அமெரிக்க மேலோடு

## துணை மேலோடுகள்
:* அரேபிய மேலோடு
:* கரீபிய மேலோடு
:* யுவான் ட பியூகா மேலோடு
:* நாசுகா மேலோடு
:* பிலிப்பைன் கடல் மேலோடு
:* சுகோடியா மேலோடு

பகுப்பு:நிலவியல்
இந்தியாவில் பொறியியல் கல்லூரிகள்

இந்தியாவில் பொறியியல் கல்லூரிகள் அகில இந்திய தொழில்நுட்பக் கல்விக் குழுவின் அனுமதி பெற்று அந்தக் கல்லூரி இடம் பெற்றுள்ள மாநில அரசுகளின் கட்டுப்பாட்டிலுள்ள பல்கலைக்கழகங்களுடன் இணைக்கப்பட்டு பல்கலைக்கழக விதிகளின்படி பாடத்திட்டங்களையும், அதற்கான தேர்வுகளையும் நடத்துகின்றன. இந்தப் பொறியியல் கல்லூரிகள் மூன்று விதமாகப் பிரிக்கப்பட்டுள்ளன. அவை

#அரசுப் பொறியியல் கல்லூரிகள்
#அரசு உதவி பெறும் பொறியியல் கல்லூரிகள்
#சுயநிதி பொறியியல் கல்லூரிகள்

## அரசுப் பொறியியல் கல்லூரிகள்

மாநில அரசால் நிறுவப்பட்டு, மாநில அரசு நிர்வாகத்தால் நடத்தப்பட்டு வரும் பொறியியல் கல்லூரிகள் அனைத்தும் அரசுப் பொறியியல் கல்லூரிகள் என்று அழைக்கப்படுகிண்றன.

## அரசு உதவி பெறும் பொறியியல் கல்லூரிகள்

தனியார் அமைப்புகளால் நிறுவப்பட்டு, மாநில அரசு நிதியுதவியுடன் மாநில அரசின் கட்டுப்பாடுகளுக்குட்பட்டு நடத்தப்பட்டு வரும் பொறியியல் கல்லூரிகள் அனைத்தும் அரசு உதவி பெறும் பொறியியல் கல்லூரிகள் என்று அழைக்கப்படுகிண்றன.

## சுயநிதிப் பொறியியல் கல்லூரிகள்

தனியார் அமைப்புகளால் நிறுவப்பட்டு, மாநில அரசின் நிதியுதவி பெறாமல் மத்திய, மாநில அரசின் கட்டுப்பாடுகளுக்குட்பட்டு நடத்தப்பட்டு வரும் பொறியியல் கல்லூரிகள் அனைத்தும் சுயநிதிப் பொறியியல் கல்லூரிகள் என்று அழைக்கப்படுகிண்றன.

பகுப்பு:இந்தியாவில் கல்வி
அரசுக் கல்லூரிகள்

**அரசுக்  கல்லூரிகள்** என்பது இந்திய அரசு அல்லது மாநில அரசால்  தொடங்கப்பட்டு அரசின் கட்டுப்பாட்டில் நடத்தப்பட்டு வருகின்ற கல்லூரிகள் ஆகும். இவற்றை இரண்டு வகையாகப் பிரிக்கலாம்

## இந்திய அரசுக் கல்லூரிகள்
இந்திய அரசின் கட்டுப்பாட்டில் நேரடியாக இயங்கக் கூடிய கல்லூரிகள் இந்திய அரசுக் கல்லூரிகள் என அழைக்கப்பெறுகின்றன.

## மாநில அரசுக் கல்லூரிகள்
இந்தியாவிலுள்ள அனைத்து மாநிலங்களிலும் இருக்கும் மாநில அரசின் கட்டுப்பாட்டில் இயங்கக் கூடிய கல்லூரிகள் மாநில அரசுக் கல்லூரிகள் எனப்படுகின்றன. தமிழ்நாடு அரசும் எண்பதுக்கும் அரசு கலைக்கல்லூரிகளை இயக்கி வருகிறது.

அகில இந்திய அளவில் உயர்கல்வி சேர்க்கையில் மாநிலத்தை முன்னேற்றுவதற்காக தமிழக அரசும் அவ்வப்போது புதியதாக கல்லூரிகளை திறந்து வருகிறது. 

## மேற்கோள்கள்

பகுப்பு:இந்தியக் கல்லூரிகள்
சுயநிதிக் கல்லூரி (இந்தியா)

இந்தியாவில் பதிவு செய்யப்பட்ட தனியார் அறக்கட்டளைகள், சமூக அமைப்புகள், சங்கங்கள் போன்றவை அரசின் அனுமதியைப் பெற்று நடத்தும் கல்லூரிகள் **சுயநிதிக் கல்லூரிகள்** என்றழைக்கப்படுகின்றன. இந்த சுயநிதிக் கல்லூரிகளில் படிக்கும் மாணவர்களிடம் கல்லூரியை நிர்வகிக்கும் அமைப்புகள் அரசு நிர்ணயித்த கட்டணத்தைப் பெற்றுக் கொண்டு கல்வி அளிக்கின்றன. இந்தக் கல்லூரிகளில் படிக்கும் மாணவர்களுக்கான தேர்வுகளை அந்தக் கல்லூரி இணைக்கப்பட்டிருக்கும் பல்கலைக்கழகம் நடத்தி தேர்ச்சி பெறும் மாணவர்களுக்கு மதிப்பெண் சான்றிதழ் மற்றும் பட்டங்களை வழங்குகின்றன. தமிழ்நாட்டில் பொறியியல் கல்லூரிகள், கலை மற்றும் அறிவியல் கல்லூரிகள், கல்வியியல் கல்லூரிகள் என பல சுயநிதிக் கல்லூரிகள் செயல்பட்டு வருகின்றன. இந்த சுயநிதிக் கல்லூரிகளில் சில கல்லூரிகள் சிறுபான்மையினர் கல்லூரிகளாகச் செயல்பட்டு வருகின்றன.

## வெளி இணைப்பு

*முத்துக்கமலம் இணைய இதழில் தாமரைச்செல்வி எழுதிய “பெற்றோர்களே சுயநிதிக் கல்லூரிகளைத் தெரிந்து கொள்ளுங்கள்...” கட்டுரை 
* தமிழ்நாட்டுக் கல்லூரி கல்வி இயக்குநரகம்  

பகுப்பு:இந்தியாவில் கல்வி
சுரங்கத் தொழில்

**சுரங்கத் தொழில்** என்பது, பெறுமதி வாய்ந்த கனிமங்களையோ அல்லது பிற நிலவியல் சார்ந்த பொருட்களையோ புவியில் இருந்து அகழ்ந்து எடுக்கும் தொழில் ஆகும். சுரங்கத் தொழில் மூலம் அகழ்ந்து எடுக்கும் பொருட்களுள், எளிய உலோகங்கள், மதிப்புள்ள உலோகங்கள், இரும்பு, யுரேனியம், நிலக்கரி, வைரம், சுண்ணக்கல், பாறையுப்பு, பொட்டாசு, கருங்கல், மெக்னசைட்டு போன்றவை அடங்கும். வேளாண்மை மூலம் உற்பத்தி செய்யமுடியாத அல்லது செயற்கையாக ஆய்வுகூடங்களிலோ, தொழிற்சாலைகளிலோ உருவாக்க முடியாத பொருட்கள் சுரங்கத் தொழில் மூலம் பெறப்படுகின்றன. பொதுவாக சுரங்கத் தொழிலில் புதுப்பிக்க முடியாத வளங்கள் அகழ்ந்து எடுக்கப்படுகின்றன. சுரங்கங்கள் திறந்தவெளி சுரங்கம் மற்றும் நிலத்தடி சுரங்கம் என இரு வகைப்படும்.

உலோகங்களையும், கற்களையும் அகழ்ந்து எடுத்தல் வரலாற்றுக்கு முந்திய காலம் தொட்டே நடைபெற்றுவரும் ஒரு தொழிலாகும். தற்கால சுரங்கத் தொழில் நடைமுறைகள், தாதுக்களைக் கண்டறிதல், இலாபத்துக்கான சாத்தியக்கூற்று ஆய்வு, தேவையான பொருட்களை அகழ்ந்து எடுத்தல், சுரங்கம் மூடப்பட்ட பின்னர் சுரங்கம் தோண்டிய நிலத்தை மீட்டெடுத்து வேறு பயன்பாடுகளுக்காகத் தயார்ப்படுத்தல் என்பவற்றை உள்ளடக்கியுள்ளது. சுரங்கம் தோண்டும் போதும், தோண்டி முடிந்து சுரங்கம் மூடப்பட்ட பின்னர் பல ஆண்டுகளுக்கும் இது சூழல் மீது விரும்பத்தகாத தாக்கங்களை உருவாக்குகின்றது. இதன் காரண்மாக உலகிலுள்ள பல நாடுகள் இத்தகைய சுரங்கத்தொழிலினால் ஏற்படக்கூடிய தாக்கங்களைக் குறைப்பதற்காகப் பல விதிகளை நடைமுறைப் படுத்துகின்றன. பாதுகாப்பும் இத்துறையில் முக்கியமான ஒன்றாகக் கருதப்படுகின்றது.

### சுரங்க செயல்பாட்டு முறைகள்
## இதனையும் காண்க
* குவாரி ஏரி

## மேற்கோள்கள்


பகுப்பு:தமிழ்நாட்டில் சுரங்கத் தொழில்
செபஸ்டியான் பினேரா

**மிகுவேல் உவான் செபஸ்டியான் பினேரா எச்செனிக்** (*Miguel Juan Sebastián Piñera Echenique*, 1 திசம்பர் 1949 – 6 பெப்ரவரி 2024) சிலியின் அரசுத் தலைவராக 2009-1010 ஆம் ஆண்டுத் தேர்தலில் தேர்ந்தெடுக்கப்பட்டார். 2010, சனவரி 17 இல் நடந்த இரண்டாம் சுற்றுத் தேர்தலில் இவர் அதிபராகத் தேர்ந்தெடுக்கப்பட்டார். இவர் நாட்டில் புகழ் வாய்ந்த பொருளியல் நிபுணரும், கோடீசுவரரும், அரசியல்வாதியும் ஆவார்.

## இறப்பு
2024 பெப்பிரவரி 6 ஆம் நாள்சிலி கோடை நேரம் பிற்பகல் 3.30 (ஒ.ச.நே - 03:00) மணியளவில், தரையை விட்டுப் புறப்பட்ட ஒரு சில நிமிடங்களுக்குப் பிறகு, ராபின்சன் ஆர்44 வகையைச் சார்ந்த உலங்கூர்தியில் பயணித்த பினேரா லாஸ் ரியோஸ் மண்டலத்தில் எல் ரான்கோ மாகாணத்தில் ரான்கோ ஏரியில் நொறுங்கி விழுந்த விபத்தில் இறந்தார்.   அந்தப் பகுதியில் ஒரு கடுமையான சூறாவளிக் காற்று வீசியுள்ளது.

## மேற்கோள்கள்

## வெளி இணைப்புகள்
* அதிகாரபூர்வ தளம் 

பகுப்பு:1949 பிறப்புகள்
பகுப்பு:2024 இறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:சிலியின் அரசியல்வாதிகள்
பகுப்பு:போக்குவரத்து விபத்து இறப்புகள்
அளவுக் கல்

**அளவுக் கல்** என்பது, அரிதல், வெட்டுதல், துளைத்தல், தேய்த்தல் போன்ற வழிமுறைகளில் ஒன்றையோ அல்லது பலவற்றையோ பயன்படுத்திக் குறித்த அளவுகளிலும் வடிவங்களிலும் உற்பத்தி செய்யப்படுகின்ற இயற்கையாகக் கிடைக்கும் கற்களைக் குறிக்கும். இவற்றை பல்வேறு நிறங்கள், பரப்புத்தன்மை, மேற்பரப்பின் முடிப்பு போன்ற இயல்புகளைக் கொண்டவையாக உருவாக்குகின்றனர். இவை பல தேவைகளுக்குப் பயன்படுகின்றன. சிறப்பாகக் கட்டுமானத் தொழிலில் இதனைப் பெருமளவில் பயன்படுத்துகின்றனர். இவை கட்டிடங்களுக்கான தள முடிப்புகளாகவும், சுவர்களில் பதிப்பதற்கும், அடுக்களை மேடைகளுக்கும், படிக்கட்டுகளாகவும் இன்னும் பல்வேறு தேவைகளுக்கும் பயன்படுகின்றன. 

அளவுக் கற்கள் உற்பத்திக்கான கற்கள் கற்சுரங்கங்களில் இருந்து கிடைக்கின்றன. கற்சுரங்கங்கள் எல்லாமே அளவு கற்களுக்கான கற்களை அகழ்வதில்லை. பல சுரங்கங்கள் கட்டிடத் தேவைக்கான உடை கற்கள் அல்லது சரளைக் கற்களையும் வழங்குகின்றன. பெரும்பாலான கற்சுரங்கங்களில் உள்ள கற்கள் இரண்டு தேவைகளுக்கும் பொருத்தமானவை எனினும், ஒரே சுரங்கத்தில் இரண்டு தேவைகளுக்குமான கற்களை உடைத்து எடுப்பது குறைவு. சரளைக் கற்களின் உற்பத்திக்குப் பாறைகளைக் கவனமாக உடைக்க வேண்டியதில்லை. ஆனால் அளவு கற்களின் உற்பத்திக்கான கற்கள் நுட்பமான முறைகளைப் பயன்படுத்திக் கவனமாக உடைத்து எடுக்கப்படுகின்றன. வைரக் கம்பி வாள்கள், வைரப் பட்டி வாள்கள், சுவாலைத் துளைப்பு முறை, மென்வெடிப்பு போன்றவை இதற்குப் பயன்படுகின்றன.
 

பலவகையான, தீப்பாறை, உருமாறியபாறை, படிவுப்பாறை போன்ற பாறை வகைகளில் இருந்து அளவுக் கற்களை உற்பத்தி செய்யலாம் எனினும், அளவுக் கற்களின் உற்பத்திக்குப் பயன்படும் முக்கியமான கற்கள், கருங்கல், சுண்ணக்கல், சலவைக்கல், டிரவட்டைன், குவாட்சை அடிப்படையாகக் கொண்ட கற்கள் (மணற்கல், குவாட்சைட்டு), சிலேட்டு போன்றவையே.

பகுப்பு:இயற்கைக் கற்கள்
பகுப்பு:கட்டிடப் பொருட்கள்
அரிவாள்மணை

thumb|250px|யாழ்ப்பாணத்தில் புழக்கத்தில் உள்ள அரிவாள்மணை ஒன்று
**அரிவாள்மணை** என்பது தமிழர் சமையலறைகளிலும், பிற இந்தியச் சமையலறைகளிலும் பயன்படுத்தப்படும் ஒரு கருவி ஆகும். இதை, **அரிவாள்**, **அருவாமணை** போன்ற பெயர்களாலும் அழைப்பதுண்டு. 

## பயன்பாடும் அமைப்பும்
பொதுவாகக் காய்கறிகளை நறுக்குவதற்கும், பிற உணவுக்கான பொருட்களை வெட்டுவதற்கும் இது பயன்படுகின்றது. பெரும்பாலும் மரத்தால் செய்யப்பட்ட ஒரு ஒடுங்கிய செவ்வகவடிவான பலகையும் அதன் ஒரு முனைக்கருகில் நிலைக்குத்தான நிலையில் பொருத்தப்பட்ட இரும்பாலானதும், சுமார் ஒரு அடி நீளம் கொண்டதுமான வெட்டும் அலகும் சேர்ந்ததே அரிவாள்மணை. 

## மரபுவழிச் சமையல்
இதனைப் பயன்படுத்துவோர் இதை, பலகை கிடையாகவும் வெட்டும் அலகு நிலைக்குத்தாகவும் இருக்கும்படி நிலத்தில் வைத்துப் பலகை மீது இருந்துகொண்டு வெட்டுவர். மரபுவழிச் சமையல் அறைகளில் நிலத்திலிருந்தே பெரும்பாலான சமையல் வேலைகள் செய்யப்பட்டதால் இது ஒரு வசதியான கருவியாக இருந்தது. 

## தற்காலச் சமையல்
தற்காலச் சமையலறைகளில் நின்றுகொண்டே சமைப்பதால், அரிவாள்மணை வசதியானதாக அமைவதில்லை. இதனால் முன்னர் அரிவாள்மணை கொண்டு செய்த வேலைகளைத் தற்போது கத்தியைப் பயன்படுத்திச் செய்கின்றனர்.

## இவற்றையும் பார்க்கவும்
* துருவுபலகை

## மேற்கோள்கள்

## வெளி இணைப்புகள்
* https://www.know.cf/enciclopedia/ta/%E0%AE%85%E0%AE%B0%E0%AE%BF%E0%AE%B5%E0%AE%BE%E0%AE%B3%E0%AF%8D%E0%AE%AE%E0%AE%A3%E0%AF%88

பகுப்பு:தமிழர் சமையல் கருவிகள்
துருவுபலகை

thumb|250px|யாழ்ப்பாணத்தில் புழக்கத்தில் உள்ள துருவு பலகை ஒன்று
**துருவுபலகை** என்பது தமிழர் மரபுவழிச் சமையலறைகளிலும், வேறும் சில இந்தியச் சமையலறைகளிலும் பயன்படும் ஒரு கருவி ஆகும். இது மருவிய சொல்லான **திருவலை** என்னும் சொல்லாலும் அழைக்கப்படுவது உண்டு.

## பயன்பாடும் அமைப்பும்
இதனைப் பயன்படுத்தித் தேங்காயைத் துருவித் தேங்காய்ப்பூ பெறுவர். 

துருவுபலகை, இருந்து துருவுவதற்கான செவ்வக வடிவ மரப்பலகையையும், விளிம்பில் பற்கள் போன்ற அமைப்புக்கொண்ட வட்டமான இரும்பாலான துருவும் கொண்டது. சில துருவுபலகைகளில், கிடையாக அமைந்த இருக்கும் பலகையும், அதன் ஒரு முனையில் இருந்து தொடங்கி மேல் நோக்கிச் சரிந்திருக்கும் மரத்தாலான கழுத்துப் போன்ற பகுதியும்  ஒரே மரத்தினால் செய்யப்பட்டிருக்கும். சரிவான அக் கழுத்துப் பகுதியின் மேல் முனையில் துருவும் அலகு பொருத்தப்படும். சில துருவுபலகைகளில், இருக்கும் பலகை மட்டுமே மரத்தால் செய்யப்பட்டிருக்கும். துருவும் அலகை அதனோடு இணைந்த வளைவான இரும்புத் தண்டொன்றின் மூலம் மரப்பலகையுடன் பொருத்துயிருப்பர். நிலத்தில் இருந்து தேங்காய் துருவுவதற்கா வடிவமைக்கப்பட்டது இது. இதன் மூலம் துருவும்போது துருவும் அலகு நிலையாக இருக்க, துருவுபவர் தேங்காயை அசைத்துத் துருவ வேண்டும்.

## தற்காலத்தில்
thumbnail|இடது|இலங்கையில் பயன்படுத்தப்படும் தேங்காய் துருவி
தற்காலத்தில் பல அலகுகளைக் கொண்ட சுழலக்கூடிய துருவும் அலகுகள் பயன்படுகின்றன. இதனோடு இணைக்கப்பட்ட கைபிடியைச் சுழற்றுவதன் மூலம் அலகைச் சுழற்றித் தேங்காய் துருவலாம். இவை உயரமான சமையலறை வேலைத்தளங்களின் விளிம்புடன் பொருத்தக்கூடிய வடிவமைப்புக் கொண்டவை. 

பகுப்பு:தமிழர் சமையல் கருவிகள்
பகுப்பு:சமையல் கருவிகள்
சண்முகநாதபுரம்

**சண்முகநாதபுரம்** என்பது இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் மேலூர் வட்டத்தில்  உள்ள ஒரு கிராமம் ஆகும்.

## அருள்மிகு வேலாயுத சுவாமி திருக்கோவில்
இந்த ஊரின் சிறப்பு இங்கு உள்ள "அருள்மிகு வேலாயுத சுவாமி திருக்கோவில் ".இங்கு உள்ள சுற்றூ வட்டார கிராமங்களில் நிச்சயிக்கப்படும் திருமணங்கள் இங்கு பெரும்பாலும் நடத்தப்படுகின்றன.இதன் ஒரு தனி சிறப்பு இங்கு திருமணமான தம்பதியினருக்கு குழந்தை இல்லாமல் இருப்பதில்லை.ஊருக்கு வரும் நுழைவாயில் இத்திருக்கோவில் அமைந்துள்ளது.இதனை சுற்றீ இரண்டு குளங்கள் அமைந்துள்ளது.

இங்கு உள்ள சுற்றூ வட்டார கிராமங்களில் நிச்சயிக்கப்படும் திருமணங்கள் இங்கு பெரும்பாலும் நடத்தப்படுகின்றன.இதன் ஒரு தனி சிறப்பு இங்கு திருமணமான தம்பதியினருக்கு குழந்தை இல்லாமல் இருப்பதில்லை.ஊருக்கு வரும் நுழைவாயில் இத்திருக்கோவில் அமைந்துள்ளது.இதனை சுற்றீ இரண்டு குளங்கள் அமைந்துள்ளது.

இந்த ஊரின் தெற்குப்பகுதில் "அருள்மிகு சின்னபுலி அய்யணார் திருக்கோவில் " உள்ளது.மேற்கு பகுதியில்"அருள்மிகு செல்லியம்மன் திருக்கோவில்" உள்ளது.தென்மேற்கில்  "அருள்மிகு யாணைக்குட்டி திருக்கோவில்"உள்ளது.

## அருள்மிகு சின்னபுலி அய்யணார் திருக்கோவில்
இத்திருக்கோவில் அ.வல்லாளபட்டி பேரூராட்சியை சேர்ந்தது. அரிட்டாபட்டி செல்லும் வழியில் உள்ளது. இத்திருக்கோவிலின் திருவிழாவை "கூத்துதிருவிழா" என்றழைப்பார்கள்.இது 8 வருடங்களுக்கு ஒருமுறை நடைபெரும் இத்திருவிழா மிகவும் சிறப்பு வாய்ந்தது. இங்கு நேர்த்திகடனை செலுத்துவதற்கு குதிரை செய்து காணிக்கை செலுத்துவர்.இதில் ஒரு சிறப்பு என்னவென்றால் "இந்தியாவிலேயே அதிக குதிரை(புரவி எடுப்பு) காணிக்கை செலுத்தும் ஒரே திருக்கோவில்" என்ற பெருமை உண்டு.இக்கோவிலை சேர்ந்த "பெரியபுலி அய்யணார் திருக்கோவில்" ஒன்று உள்ளது. இத்திருக்ககோவில் அ.வல்லாளபட்டியிலிருந்து புலிப்பட்டி செல்லும் வழியில் சுமார் 4 கி.மீ தொலைவில் உள்ளது.இங்கிருந்து தொடங்கி சின்னபுலி அய்யணார் திருக்கோவில் வரை புரவி எடுப்பு நடைபெறும்.7 நாட்கள் இங்கு இத்திருவிழா நடைபெரும்.

## அருள்மிகு செல்லியம்மன் திருக்கோவில்
இத்திருக்கோவில் ஏ. வெள்ளாளப்பட்டி  பேரூராட்சியை சேர்ந்தது. சண்முகநாதபுரத்திலிருந்து அ.வல்லாளபட்டி செல்லும் வழியில் உள்ளது. இங்கு  ஒவ்வொரு ஆனி மாதமும் திருவிழா நடைபெறும்.

## அருள்மிகு யாணைக்குட்டி திருக்கோவில்
இத்திருக்கோவில் சண்முகநாதபுரத்தை சேர்ந்தது.சண்முகநாதபுரத்திலிருந்து அ.வல்லாளபட்டி செல்லும் சாலையில் உள்ளது.இங்கு  ஒவ்வொரு ஆடி மாதமும் திருவிழா நடைபெறும்.

## மேற்கோள்கள்


பகுப்பு:மதுரை மாவட்டத்திலுள்ள கிராமங்கள்
சிறுநீரகக் கொடை

**சிறுநீரகக் கொடை** அல்லது **சிறுநீரக தானம்** என்பது தனது ஒரு சிறுநீரகத்தை, சிறுநீரகம் பாதிப்படைந்தவர்களுக்குத் தானமாக அளிப்பதாகும். ஒவ்வொருவருக்கும் உடலில் இரு சிறுநீரகங்கள் இருக்கின்றன. ஆனால் ஒரு சிறுநீரகம் மட்டுமே பயன்பாட்டில் இருக்கிறது. ஒரு சிறுநீரகம் பழுதடையும் போது மற்றொரு சிறுநீரகம் தானாகவே பயன்பாட்டுக்கு வந்துவிடுகிறது. இரு சிறுநீரகமும் செயலிழக்கும் நிலையில் அவருக்கு மாற்றுச் சிறுநீரகம் தேவைப்படும் போது இந்த சிறுநீரகம் தானமாகப் பெறப்படுகிறது. ஒருவர் உயிருடன் இருக்கும் போது சிறுநீரகம் பாதிப்படைந்த மற்றொரு நபருக்கு சிறுநீரகத்தைத் தானம் செய்ய முடியும். இப்படி சிறுநீரக தானம் செய்பவரின் ரத்த வகையும், தானம் பெற்றுக் கொள்பவரின் இரத்த வகையும் ஒரே பிரிவாக இருக்க வேண்டும் என்பது இங்கு குறிப்பிடத்தக்கது.

## மேற்கோள்கள்

பகுப்பு:மருத்துவக் கொடைகள்
உடல் உறுப்புகள் கொடை

**உடல் உறுப்புகள் கொடை** அல்லது **உடல் உறுப்புகள் தானம்** என்பது நோயுற்று உடலுறுப்பு பாதிக்கப்பட்ட ஒருவருக்கு மற்றொருவர் அந்த உடல் உறுப்பைத் தானமாக அளிப்பதாகும். இதை, ஒருவருடைய உடல் உறுப்புகளை இறந்த பின்னரும் வாழும் வாழ்க்கையைத் தருவது உடலுறுப்பு தானம் என்று சிறப்பித்துக் கூறுகின்றனர். உடலுறுப்புகளைத் தானமாகக் கொடுப்பது மதக் கோட்பாடுகளை மீறிய செயல் என்ற நிலை தற்போது மாறி வருகிறது. இருக்கும் வரை இரத்த தானமும், இறந்த பின்பு கண்தானமும் செய்வது மிகச் சிறப்பானது என்கிற எண்ணம் பலருக்கும் ஏற்பட்டுள்ளது.

ஒருவர் உயிருடன் இருந்தாலும் அவருடைய மூளையின் பகுதி பாதிப்படைந்து செயலிழக்கும் நிலையில் அவருடைய இருதயம், சிறுநீரகம் போன்ற முக்கியமான சில உடல் உறுப்புகளை அவருடைய குடும்பத்தார் விரும்பினால் தானம் செய்யலாம். இந்த உடல் உறுப்புகளைத் தானமாகப் பெற்று சிலர் உயிர் வாழ முடியும் என்பதால் இந்த உடலுறுப்புகள் தானம் செய்வது மிகவும் முக்கியமான ஒன்றாக உள்ளது.

## விழிப்புணர்வு
இந்தியாவில் 10 லட்சம் பேருக்கு 5 பேர் உடலுறுப்புகளைத் தானம் செய்ய முன் வந்தால் 2200 உடலுறுப்புக்கள், 10 ஆயிரம் சிறுநீரகங்கள், 5 ஆயிரம் இதயம், 5 ஆயிரம் கல்லீரல்கள் கிடைக்கும். இதை இந்தியா மட்டுமின்றி ஆசியா கண்டம் முழுவதும் உடலுறுப்பு தேவைப்படுபவர்களுக்கு வழங்க முடியும்.

உடல் உறுப்புகள் தானம் செய்யும் பொருட்டு மக்களிடம் விழிப்புணர்வை ஏற்படுத்த தமிழ்த் திரைப்பட நடிகர் கமலகாசன் தன்னுடைய உடல் உறுப்புகளை தான் இறந்த பிறகு தானம் செய்வதற்கு உறுதிமொழி அளித்துள்ளார்.

## மேற்கோள்கள்

## வெளியிணைப்புகள்
* உடல் உறுப்பு தானம் செய்வது எப்படி? 
* உடல் உறுப்பு தானம் 

பகுப்பு:மருத்துவக் கொடைகள்
சு. திருநாவுக்கரசர்

**சு. திருநாவுக்கரசர்** (Su. Thirunavukkarasar, பிறப்பு: மே 07, 1949) ஓர் தமிழக அரசியல்வாதி ஆவார். இவர் புதுக்கோட்டை மாவட்டம், தீயத்தூர் கிராமத்தில் 1949ஆம் ஆண்டு பிறந்தார். இவர் முதுகலைகளில் கலை மற்றும் சட்ட இளங்கலை பட்டம் பெற்றார். 
 
1977 முதல் தொடர்ந்து ஆறுமுறை அறந்தாங்கி சட்டமன்றத் தொகுதியில் போட்டியிட்டு வெற்றி பெற்ற இவர் 1977 முதல் 1980 வரை துணை சபாநாயகராகவும்,1980 முதல் 1987 வரை எம்.ஜி.ஆர். அமைச்சரவையில் பல்வேறு துறை அமைச்சராகவும் இருந்தவர். அ.தி.மு.க.வில் இருந்து விலகிய இவர் பாரதீய ஜனதா கட்சியில் இணைந்து மத்தியில் தகவல் தொடர்பு இணை அமைச்சராக பதவி வகித்தார். ஒருமுறை மக்களவை உறுப்பினராகவும், ஒருமுறை மாநிலங்களவை உறுப்பினராகவும் பதவி வகித்தார். இந்திய தேசிய காங்கிரஸ் கட்சியில் இணைந்து அதன் தேசிய செயலாளராக பணியாற்றிய இவர், தமிழக காங்கிரஸ் தலைவராகவும் பணியாற்றி உள்ளார்.

பின்னர் 2019 ஆம் ஆண்டு நடந்த இந்திய மக்களவைத் தேர்தலில், திருச்சி தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:13வது மக்களவை உறுப்பினர்கள்
பகுப்பு:தமிழக முன்னாள் அமைச்சர்கள்
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:புதுக்கோட்டை மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
திருநெல்வேலி (இலங்கை)

**திருநெல்வேலி** (*Thirunelveli*), இலங்கையின் வடக்கே யாழ்ப்பாண மாவட்டத்தில், வலிகாமம் பகுதியில், நல்லூர் பிரதேச செயலாளர் பிரிவில் அமைந்துள்ள ஒரு கிராமம் ஆகும். இது நல்லூர் பிரதேச சபையின் கீழ் நிர்வகிக்கப்படுகிறது. வடக்கே கோண்டாவிலும், கிழக்கே கல்வியங்காடு மற்றும் நல்லூரும், தெற்கே கந்தர்மடமும், மேற்கே கொக்குவிலும் திருநெல்வேலியின் எல்லைகளாக அமைந்துள்ளன. யாழ்ப்பாண நகரில் இருந்து வடக்கு நோக்கி திருநெல்வேலியை ஊடறுத்துச் செல்கின்ற பிரதான வீதிகளில் ஒன்றான பலாலி வீதி, திருநெல்வேலி ஊடான பிரதான போக்குவரத்து மார்க்கங்களில் ஒன்றாகும். 1974 இல் ஆரம்பிக்கப்பட்ட யாழ்ப்பாணப் பல்கலைக்கழகம் இங்கேயே அமைந்துள்ளது.

## கிராம சேவையாளர் பிரிவுகள்
#J/110 திருநெல்வேலி மேற்கு
#J/111 திருநெல்வேலி மத்திதெற்கு
#J/112 திருநெல்வேலி தென்கிழக்கு
#J/113 திருநெல்வேலி வடகிழக்கு
#J/114 திருநெல்வேலி மத்திவடக்கு

## ஆலய‌ங்கள்
* ஸ்ரீ புவனேஸ்வரி அம்பாள் ஆலய‌ம், திருநெல்வேலி
* ஸ்ரீ பத்திரகாளி அம்பாள் கோயில், திருநெல்வேலி
* திருநெல்வேலி முத்துமாரி அம்மன் கோவில்
* திருநெல்வேலி வெள்ளைப் பிள்ளையார் கோவில்
* தலங்காவற் பிள்ளையார் கோவில்
* திருநெல்வேலி சிவன் கோயில் (ஸ்ரீ நீலாயதாட்சி சமேத காயாரோகணேஸ்வரர் ஆலயம்)
* திருநெல்வேலி கிழக்கு கேணியடி ஞானவைரவர் ஆலயம்
* திருநெல்வேலி கிழக்கு சித்திரவேலாயுதர் தேவஸ்தானம்
* திருநெல்வேலி கிழக்கு வாலை அம்மன் ஆலயம்
* திருநெல்வேலி கிழக்கு முடமாவடி ஞானவைரவர் ஆலயம் (இராமலிங்கம் வீதி)
* திருநெல்வேலி கிழக்கு விளாத்தியடி ஞானவைரவர் ஆலயம் (இராமலிங்கம் வீதி)
* திருநெல்வேலி தெற்கு பரமேஸ்வராச் சந்தி ஸ்ரீ வீரகத்தி விநாயகர் ஆலயம்
* யாழ். பல்கலைக்கழக பரமேஸ்வரன் ஆலய‌ம்
* திருநெல்வேலி புனித பிரான்சிஸ் சவேரியார் ஆலயம் (ஆடியபாதம் வீதி)

## பாடசாலைகள்
* பரமேஸ்வராக் கல்லூரி, யாழ்ப்பாணம்
* செங்குந்த இந்துக் கல்லூரி
* முத்துத்தம்பி மகாவித்தியாலயம்
* திருநெல்வேலி இந்து தமிழ்க் கலவன் பாடசாலை
* திருநெல்வேலி றோமன் கத்தோலிக்கத் தமிழ்க் கலவன் பாடசாலை

## நிறுவனங்கள்
* யாழ்ப்பாணப் பல்கலைக்கழகம்
* ஈவ்லின் ரத்தினம் பண்பாடுகளிடை ஆய்வுகளுக்கான நிறுவனம்
* திருநெல்வேலி சைவ சிறுவர் இல்லம்
* திருநெல்வேலி இந்து வாலிபர் சங்கம்

## இவற்றையும் பார்க்க
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்
* திருநெல்வேலித் தாக்குதல், 1983

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
உடல் கொடை

**உடல் கொடை** அல்லது **உடல் தானம்** என்பது ஒருவர் இறந்த பின்பு அவருடைய உடலை மருத்துவ மாணவர்களின் பரிசோதனைகளுக்கு உதவும் வழியில் தானம் செய்வதைக் குறிப்பிடுகிறது. இந்த உடல் தானம் செய்ய விரும்புபவர்கள் உயிருடன் இருக்கும் போது அதற்கான விண்ணப்பப் படிவத்தில் முழுமையாக நிரப்பிக் கொடுத்து பதிவு செய்து கொள்ளலாம். இந்த விண்ணப்பத்திற்கு வாரிசுதாரர்களும் சம்மதிக்க வேண்டும். உடல் தானம் செய்ய பதிவு செய்த நபர் இறந்த பின்பு அவருடைய வாரிசுதாரர்கள் உடல் தானத்துக்குப் பதிவு செய்த மருத்துவமனை அதிகாரிகளுக்குத் தெரிவித்தால் அவர்கள் உடலை எடுத்துச் சென்று விடுவார்கள்.

## உடல் தானம் செய்த முக்கிய நபர்கள்
* மேற்கு வங்கத்தில் 23 ஆண்டுகள் தொடர்ந்து முதலமைச்சராக இருந்த ஜோதிபாசு.
* எழுத்தாளர் ஞாநி
* பழம்பெரும் பாடகி சூலமங்கலம் ஜெயலட்சுமி

## உடல் தானம் செய்ய பதிவு செய்துள்ள முக்கிய நபர்கள்
* கமல்ஹாசன்

## மேற்கோள்கள்

பகுப்பு:மருத்துவக் கொடைகள்
தொழிற்பயிற்சி நிலையங்கள்

இந்தியாவில் கைவினைஞர்கள் பயிற்சிக்காக **ஐடிஐ** என்னும் **தொழிற்பயிற்சி நிலையங்கள்** நாடெங்கும் அமைக்கப்பட்டுள்ளன. இந்தியாவில் மொத்தம் 11,964 தொழிற்பயிற்சி நிலையங்கள் இயங்கி வருகின்றன. இதில் அரசு தொழிற்பயிற்சி நிலையங்கள் 2284 ம், தனியார் தொழிற்பயிற்சி நிலையங்கள்  9680 ஆகியவையும் அடங்கும். இவற்றில் ஐந்து நிறுவனங்கள், பார்வையற்றோருக்கான சிறப்பு மையங்கள். இங்கிருந்து, 126 வகைத் தொழில்களில் முறையாகப் பயிற்சி பெற்று, ஆண்டுதோறும், சுமார் 23 லட்சம் பேர் தகுதி வாய்ந்த தொழிலாளர்களாக வெளி வருகின்றனர். இந்தத் தொழிற்பயிற்சி நிலையங்கள் அனைத்தும் இந்திய அரசின் தொழிற்பயிற்சிப் பாடத்திட்டங்களைக் கொண்டுள்ளன. இங்கு அளிக்கப்படும் பயிற்சிகளுக்கான காலம், பயிற்சிக்கு ஏற்ப ஓராண்டு, இரண்டு வருடங்கள் எனக் கால அளவுகளைக் கொண்டுள்ளது. இந்தப் பயிற்சியின் முடிவில் நடைபெறும் தேர்வுகளுக்கு வினாத்தாள் இந்தியா முழுவதும் ஒரே மாதிரியாக அமைக்கப்படுகின்றன. இத்தேர்வில் தேர்ச்சியடையும் மாணவர்களுக்கு குறிப்பிட்ட பயிற்சியின் பெயரிலான தேசியத் தொழிற்பயிற்சிச் சான்றிதழ்கள் வழங்கப்படுகின்றன.

## தொழிற்பயிற்சி நிலைய வகை
இந்திய அரசின் கட்டுப்பாட்டில், மாநில அரசின் நேரடி நிர்வாகத்தில் நடத்தப்படும் தொழிற்பயிற்சி நிலையங்கள், அரசினர் தொழிற்பயிற்சி நிலையங்கள் என்றும், தனியார் அமைப்புகளின் மூலம் நடத்தப்படும் தொழிற்பயிற்சி நிலையங்கள் தனியார் தொழிற்பயிற்சி நிலையங்கள் என்றும் அழைக்கப்படுகின்றன. 
## தனி தேர்வு வாரியம்
ஐடிஐ முடித்தவர்களும், அவர்கள் தேர்ந்தெடுத்த பயிற்சி வகையைப் பொறுத்து 10 ஆவது அல்லது  12 ஆம் வகுப்புக்கு இணையான சான்றிதழ்களை அளிக்கப் போவதாக மத்திய அமைச்சர் கூறியுள்ளார்.  அதன்படி, விரைவில் ஐடிஐ மாணவர்களுக்கு தேர்வு நடத்த, தனி வாரியம் அமைக்கப்படும் என்று நடுவண் அமைச்சர் அறிவித்துள்ளார்.
## மேற்கோள்கள்

## இதையும் பார்க்க

தமிழ்நாட்டிலுள்ள அரசினர் தொழிற்பயிற்சி நிலையங்கள்

பகுப்பு:இந்தியாவில் கல்வி
பகுப்பு:தொழிற்பயிற்சி நிறுவனங்கள்
தமிழ்நாடு பதிவு அலுவலகங்கள்

தமிழ்நாட்டில்  நிலம் வாங்குதல் விற்றல் தொடர்பான பதிவுகள், திருமணப் பதிவுகள், சமுதாயச் சங்கம் மற்றும் நிறுவனப் பதிவுகள் செய்யும் பதிவு அலுவலகங்கள் ஒவ்வொரு மாவட்டத்திலும் முக்கிய ஊர்களில் அமைக்கப்பட்டுள்ளன. 

## பதிவு அலுவலகப் பணிகள்

பதிவு அலுவலகத்தில் குறிப்பாகக் கீழ்காணும் பணிகள் நடைபெற்று வருகின்றன.

* பத்திரப் பதிவு
* சான்றளிக்கப்பட்ட நகல் பத்திரங்கள்
* வில்லங்கமில்லாச் சான்றிதழ் வழங்கல்
* சமுதாயச் சங்கங்கள் பதிவு
* நிறுவனங்கள் பதிவு
* சிறுசேமிப்பு நிறுவனங்களைக் கண்காணித்தல்
* பிறப்பு மற்றும் இறப்புச் சான்றிதழ் வழங்கல்
* இந்துத் திருமணங்களைப் பதிவு செய்தல்
* சிறப்புத் திருமணங்களைப் பதிவு செய்தல்
* இந்தியக் கிறித்துவத் திருமணச் சட்டத்தின் கீழ் பதிவு செய்தல் 
* பார்சி மதச் சட்டத்தின் கீழான திருமணப் பதிவுகள்
* இணைய வழியில் வில்லங்கமில்லாச் சான்றிதழ், திருமணச் சான்றிதழ் விண்ணப்பங்களை வழங்கல்
* வில்லங்கச் சான்றிதழ், திருமணச் சான்றிதழ், சமுதாயச் சங்கப் பதிவேடுகள் போன்றவற்றின் ஒப்பளிக்கப்பட்ட சான்றுகளை வழங்குதல்
* பதிவு செய்யப்பட்ட சமுதாயச் சங்கங்கள்/ சிறுசேமிப்பு நிறுவனங்கள் குறித்த விளக்கமளித்தல்

பகுப்பு:தமிழ்நாடு அரசு
இந்து சமய கோயில் வாகனங்கள்

**இந்து சமய கோயில் வாகனங்கள்** என்பது இந்து சமயக் கோயில்களில் உற்சவர் திருவிழா காலத்தில் உலா செல்வதற்காக உள்ள வாகனங்கள் ஆகும். இவற்றை உற்சவ வாகனங்கள் என்றும் அழைக்கலாம்.  

இந்த வாகனங்கள் மரத்தினால் செய்யப்படுகின்றன. சில கோயில்களில் மரத்தினால் ஆன வாகனங்கள் மேல் வெள்ளி, தங்க தகடுகள் பதிந்துள்ளனர். இந்த வாகனங்களை இயற்கை சீற்றங்களில் இருந்து பாதுகாக்க கோயிலில் வாகன மண்டபம் என்ற பகுதியில் வைக்கின்றனர். 

இந்து சமயத்தில் ஒவ்வொரு இறைவனுக்கும் தனித்த வாகனம் உள்ளது. 

## இறை வாகனங்களின் பட்டியல்
# அதிகார நந்தி வாகனம்
# அனுமந்த வாகனம்
# ஆடு வாகனம்
# கண்ட பேரண்ட பட்சி வாகனம்
# கந்தர்வ வாகனம்
# கருட வாகனம்
# கல்பவிருட்சம் வாகனம்
# காக்கை வாகனம்
# காமதேனு வாகனம்
# கிளி வாகனம்
# குதிரை வாகனம்
# கைலாச வாகனம்
# கோவர்த்தனகிரி வாகனம்
# சந்திரப் பிரபை வாகனம்
# சிம்ம வாகனம்
# சூரியப் பிரபை வாகனம்
# சேஷ வாகனம்
# தாரகாசுர வாகனம்
# திருப்புளி ஆழ்வார் வாகனம்  
# நரகாசுர வாகனம்
# பத்ம வாகனம்
# புருசா மிருக வாகனம்
# புலி வாகனம் 
# புன்னை மர வாகனம்  
# பூத வாகனம் 
# மயில் வாகனம் 
# மான் வாகனம்  
# மூஞ்சூறு வாகனம் 
# யாளி வாகனம்  
# யானை வாகனம்
# ரிஷப வாகனம் 
# ஹம்ச வாகனம் 

## மற்றவை
# கண்ணாடி பல்லக்கு 
# ஆளும் பல்லக்கு
# விமானம்
# சப்பரம்
# பல்லக்கு
# பரங்கி நாற்காலி 
# தேர்
# கோரதம்
# வீதி உலா உபகரணங்கள்

## மேற்கோள்கள்

பகுப்பு:இந்துக் கோயிலில் காணும் பொருட்கள்
பகுப்பு:இந்துக் கடவுள் வாகனங்கள்
இளைய அப்துல்லாஹ்

**இளைய அப்துல்லாஹ்** (பிறப்பு: 21 மே 1968) இலங்கை முசுலிம் எழுத்தாளரும், வானொலி, தொலைக்காட்சி ஊடகவியலாளரும் ஆவார். இலங்கை சாகித்திய மண்டலப் பரிசு பெற்றவர். புலம் பெயர்ந்து இலண்டனில் வசித்து வருகிறார்.

## வாழ்க்கைச் சுருக்கம்
இளைய அப்துல்லாஹ் இலங்கையின் வட மாகாணத்தில் முல்லைத்தீவு மாவட்டம், புளியங்குளத்தில் ஒட்டுசுட்டான் என்ற கிராமத்தில் மொகமட் நவாஸ், ஹப்சா ஆகியோருக்குப் பிறந்தவர். 1984 ம் ஆண்டில் இருந்து சிறுகதைகள், இலக்கியக்கட்டுரைகள், கவிதைகள் எழுதி வருகிறார். 1996, 97 ஆம் ஆண்டுகளில் இலங்கை வானொலி தேசிய சேவையில் ‘விடியலை நோக்கி’ எனும் சமாதானத் தொனிப் பொருளில் சஞ்சிகை நிகழ்ச்சியை தொகுத்து வழங்கினார். 2000 சூலை முதல் இலண்டன் தீபம் தொலைக்காட்சியில் இணைந்து செய்தி வாசிப்பாளர், அறிவிப்பாளர், நிகழ்ச்சி விவரணத் தயாரிப்பாளராகப் பணியாற்றினார். தற்போது ஐபிசி தமிழ் தொலைக்காட்சி சேவையில் பணியாற்றுகிறார்.

## விருதுகள்
*இலங்கை சாகித்திய மண்டலப்பரிசு 2005 (பிணம் செய்யும் தேசம், கவிதை நூலுக்காக)
*இலங்கை பத்திரிகை ஸ்தாபனத்தின் சிறந்த பத்தி எழுத்தாளருக்கான பி.ஏ சிறீவர்த்தன விருது 2006

## எழுதிய நூல்கள்

*துப்பாக்கிகளின் காலம், சிறுகதைத் தொகுப்பு, 2004
*பிணம் செய்யும் தேசம், கவிதைத் தொகுப்பு, இலங்கை சாகித்திய மண்டலப் பரிசு கிடைத்திருக்கிறது. 
*அண்ணை நான் தற்கொலை செய்யப்போகிறேன் கட்டுரைகள்
*கடவுளின் நிலம், கட்டுரைகள்
*லண்டன் உங்களை வரவேற்பதில்லை, கட்டுரைகள்
*நீரில் விளக்கெரியும் நந்திக்கடல், கட்டுரைகள்

## மேற்கோள்கள்

## வெளி இணைப்புகள்
*இளைய அப்துல்லாவின் வலைப்பதிவு

பகுப்பு:இலங்கை முஸ்லிம் எழுத்தாளர்கள்
பகுப்பு:முல்லைத்தீவு மாவட்ட நபர்கள்
பகுப்பு:1968 பிறப்புகள்
பகுப்பு:பிரித்தானிய இலங்கைத் தமிழ் வம்சாவளி மக்கள்
சூலை 2005

**ஜூலை 2005**, 2005 ஆம் ஆண்டின் ஏழாவது மாதமாகும். இம்மாதம் ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடைந்தது.

## நிகழ்வுகள்
* ஜூலை 1, வெள்ளி:
**கனடா டொராண்டோ பள்ளிவாசல் ஒன்றில் வரலாற்றிலேயே முதன்முறையாக ஓர் பெண்ணால் தொழுகை நடத்தப்பட்டது.(சிபிசி)
*ஜூலை 2ம் சனி:
**இந்தியாவின் பிரதமர் மன்மோகன் சிங் சேதுசமுத்திரக் கால்வாய்த் திட்டத்தை துவக்கி வைத்தார். எதிர்ப்பு தெரிவித்த 600 பேர் கைது செய்யப்பட்டனர். (ரிடிஃப்), (ராய்டர்ஸ்)
*ஜூலை 21, வியாழன்:
**இந்தியாவின் மகாராட்டிர மாநில சட்டப்பேரவை ஒருமனதாக மும்பை காவல் ஆணை, 1951 க்கு திருத்தும் மசோதாவை நிறைவேற்றி மாநிலத்தில் நடன மதுக்கூடங்களை தடை செய்தது. (இந்தியன் எக்ஸ்பிரஸ்)
*ஜூலை 24, ஞாயிறு:
**7.2 அளவுள்ள நிலநடுக்கம் 2004 திசம்பர் 26 அன்று நிகழ்ந்த நிலநடுக்கத்தின் மையப்பகுதிக்கு அண்மையில் நிகோபார் தீவுகள் அருகே ஏற்பட்டது (USGS) . இதன் விளைவாக சென்னை, பூகட் (தாய்லாந்து) ஆகிய இடங்களில் அதிர்வுகள் உணரப்பட்டன. (USGS) 
**தாவூத் இப்ராகிம் மகள் ஜாவேத் மியான்டாட் மகனை துபாயில் திருமணம் செய்தார்.(ரெடிஃப்) (வர்ல்ட்எஸ்கேப்)
*ஜூலை 26, செவ்வாய்:
**மகாராட்டிரத்தில் பெருமழை மற்றும் வெள்ளத்தில் 200க்கும் கூடுதலானவர் இறந்தனர். இந்தியாவில் ஒரே நாளில் பெய்த மிகக்கூடுதலான மழையினால் வெள்ளம் ஏற்பட்டதாக மாநில முதல்வர் கூறினார். மாநிலத் தலைநகர் மும்பையில் மூன்றில் ஒரு பகுதி நீரில் மூழ்கியதால் 200,000க்கும் கூடுதலானவர்கள் 24 மணி நேரத்திற்கும் கூடுதலாக தங்கள் அலுவலகங்களிலும் சாலைகளிலும் தங்க வேண்டியதாயிற்று.(ரிடிஃப்), (பிபிசி)

## இறப்புகள்

பகுப்பு:2005
மல்லாகம்

**மல்லாகம்** (ஆங்கிலம் : Mallakam) இலங்கையின் வட மாகாணத்தில் அமைந்துள்ள நகரமாகும். யாழ். நகரில் இருந்து சுமார் 10 கிலோமீற்றர் (6 மைல்) அமைந்துள்ளது. இந் நகர் மத்திய மல்லாகம், வட மல்லாகம், மற்றும் தென் மல்லாகம் ஆகிய மூன்று கிராம அலுவலர் பிரிவுகளைக் கொண்டது. 2012 ஆம் ஆண்டு சனத்தொகைக் கணக்கெடுப்பின் படி இந்நகரின் மொத்த சனத்தொகை 6834 ஆகும்.

## ஆலயங்கள்
அவற்றுள் சில:
* கோட்டைக்காடு சாளம்பை முருகமூர்த்தி ஆலயம்
* மல்லாகம் பழம்பதி விநாயகர் தேவஸ்தானம்
* நீலியம்பனைப் பிள்ளையார் ஆலயம்
* மல்லாகம் கோணப்புலம் ஞானவைரவர் கோவில்
* மல்லாகம் முதலி அம்பாள் ஆலயம்
* மல்லாகம் நரியிட்டான் நாகபூசணி அம்மன் ஆலயம்
* மல்லாகம் வீரபத்திரர் ஆலயம்
* மல்லாகம் பெரியதம்பிரான் ஆலயம் (திருமருஞ்சோலை)
* மல்லாகம் காளிகாதேவி ஆலயம்
* மல்லாகம் கைலாயவளவு சிவஞான வைரவர் ஆலயம்
* மல்லாகம் கட்டுவன் வீதி கண்ணகி அம்பாள் ஆலயம்
* மல்லாகம் புனித சதாசகாய அன்னை ஆலயம்
* குளமங்கால் புனித சவேரியார் ஆலயம்
* மல்லாகம் புனித புதுமை மாதா ஆலயம்

## பாடசாலைகள்
* மல்லாகம் மகா வித்தியாலயம்
* மல்லாகம் கனிஷ்ட வித்தியாலயம்
* மல்லாகம் விசாலாட்சி வித்தியாலயம்
* குளமங்கால் றோமன் கத்தோலிக்க தமிழ் கலவன் பாடசாலை

## குறிப்புகள்

பகுப்பு:Coordinates on Wikidata
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
சோபர்ஸ்

**சர் கார்பீல்டு ஆபர்ன் சோபர்ஸ்** (**Sir Garfield St Aubrun Sobers**, ) பிறப்பு: சூலை 28, 1936) என்பவர் 1954 முதல் 1974 ஆம் ஆண்டு வரை மேற்கிந்தியத்தீவுகள் துடுப்பாட்ட அணிக்காக விளையாடிய சகலத் துறையர் ஆவார். இவர் காரி எனவும் காரி சோபர்ஸ் எனவும் அழைக்கப்படுகிறார்.

அனைத்துக் காலத்திற்குமான துடுப்பாட்ட வரலாற்றின் மிகச் சிறந்த சகலத்துறையராக அறியப்படுகிறார்.

சோபர்ஸ் பிரிஜ்டவுண், பார்படோசுவில் பிறந்தார். 1953 ஆம் ஆண்டில் தனது 16 ஆவது  வயதில் பார்படோசு துடுப்பாட்ட அணிக்காக முதல் தரத் துடுப்பாட்டப் போட்டிகளில் அறிமுகம் ஆனார். 1954 ஆம் ஆண்டில் மேற்கிந்தியத் தீவுகள் துடுப்பாட்ட அணிக்காக தேர்வுத் துடுப்பாட்டப் போட்டிகளில் அறிமுகம் ஆனார். பந்து வீச்சாளராக அறிமுகம் ஆனார். பின் மட்டையாளராகவும் செயல்பட்டார்.1958 ஆம் ஆண்டில் பாக்கித்தான் துடுப்பாட்ட அணிக்கு எதிரான அறிமுகப் போட்டியில் 365 ஓட்டங்கள் எடுத்து வீழாமல் இருந்ததன முலம் தனி ஒருவரின் அதிகபட்ச ஓட்டங்கள் எனும் சாதனையைப் படைத்தார். 1994 ஆம் ஆண்டில் இவரின் அணியைச் சேர்ந்த பிறயன் லாறா இந்தச் சாதனையை முறியடித்தார். 1965 முதல் 1972 ஆண்டு வரை அணித் தலைவராக இருந்தார்.

இவர் மொத்தம் 93 தேர்வுத் துடுப்பாட்டங்கள் மேற்கிந்தியத்தீவுகள் துடுப்பாட்ட அணிக்காக விளையாடி மொத்தம் 8032 ஓட்டங்கள்எடுத்துள்ளார். இவரின் சராசரி 57.78 ஆகும். பந்துவீச்சில் 235 இலக்குகளை 34.03 எனும் பொருளாதார சிக்கனத்தில் எடுத்தார். 5000 ஓட்டங்களுக்கு மேல் எடுத்துள்ள வீரர்களின் வரிசையில் சராசரி அடிப்படையில் நான்காவது இடத்தில் உள்ளார். மொத்தமாக 383 முதல் தரத் துடுப்பாட்டப் போட்டிகளில் விளையாடியுள்ள இவர் 28,000 ஓட்டங்கள் மற்றும் 1,000 இலக்குகள் எடுத்துள்ளார்.துடுப்பாட்டத்தில் இவரின் பங்களிப்பைப் பாராட்டும் விதமாக இரண்டாம் எலிசபெத் இவருக்கு நைட் எனும் பட்டத்தை அளித்தார். ஆத்திரேலியப் பெண்ணை திருமணம் செய்ததினால், இவர் இரட்டை குடியுரிமை  பெற்றுள்ளார். இவர் 1980 ஆம் ஆண்டில் திருமணம் செய்தார். 1998 ஆம் ஆண்டில் பாராளுமன்றத்தில் சட்டம் இயற்றியதன் மூலம் பார்படோசின் தேசிய நாயகர்களுள் ஒருவராக சோபர்ஸ் போற்றப்படுகிறார்.

## ஆரம்பகால வாழ்க்கை
சர் கார்பீல்டு ஆபர்ன் சோபர்ஸ் சூலை 28, 1936 இல்  பிரிஜ்டவுண், பார்படோசுவில் பிறந்தார்.  இவரின் பெற்றோர்  ஷாமோந்த்- தெல்மா சோபர்ஸ். இவர் பிறக்கும் போது இரு கைகளிலும்  ஆறு விரல்களோடு பிறந்தார். இவரின் பள்ளிக்க்காலத்தில் கூரிய கத்தி கொண்டு அவரே அதனை நீக்கியுள்ளார் இவரின் பெற்றோருக்கு மொத்தம் ஆறு குழந்தைகள். சோபர்ஸ் ஐந்தாவது குழந்தையாகப் பிறந்தார். இவருக்கு ஐந்து வயதாக இருக்கும் போது இவரின்  தந்தை இறந்து விட்டார்.

சோபர்ஸின் ஆரம்பகாலத்தில் தான் விளையாடிய அனைத்து விளையாட்டுக்களிலும் தனது திறமையை சிறப்பாக வெளிப்படுத்தியுள்ளார். குறிப்பாக துடுப்பாட்டம், காற்பந்து, கூடைப்பந்தாட்டம் ஆகிய விளையாட்டுகளில் சிறப்பாக விளையாடினார். இவரும் , இவரின் சகோதரர் ஜெரால்டும் இணைந்து பள்ளிகளுக்கிடையேயான விளையாட்டுக்களில் இவர்களின் பள்ளி அணியை தொடர்ந்து மூன்று ஆண்டுகள் வெற்றிபெறச் செய்தனர்.

## தனிப்பட்ட வாழ்க்கை
மேற்கிந்தியத் தீவுகளின் 1966-67 இந்தியச் சுற்றுப்பயணத்தின் போது இவருக்கும் இந்திய நடிகை அஞ்சு மகேந்திருவுக்கும் திருமண உறுதி நடந்தது. பின் செப்டம்பர் ,1969 இல் ஆத்திரேலியாவைச் சேர்ந்த ப்ரூ கிர்பி என்பவரைத் திருமணம் செய்தார். மேத்யூ மற்றும் டேனியல் என இரு குழந்தையும் ஜெனீவீவ் எனும் தத்தெடுக்கப்பட்ட மகளும் உள்ளனர்.
## மேற்கோள்கள்


பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:1936 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:பார்படோசு விளையாட்டு வீரர்கள்
மாவிட்டபுரம்

**மாவிட்டபுரம்** யாழ்ப்பாண மாவட்டத்தில் தெல்லிப்பழை பிரதேச செயலாளர் பிரிவில் அமைந்துள்ள ஒரு ஊராகும். யாழ்ப்பாணம் -காங்கேசன்துறை வீதியில் யாழ்ப்பாண நகரில் இருந்து சுமார் 9 மைல்கள் தொலைவிலும், காங்கேசன்துறையில் இருந்து சுமார் ஒரு மைல் தொலைவிலும் இவ்வூர் உள்ளது. மாவிட்டபுரம், மாவிட்டபுரம் தெற்கு, என இரண்டு கிராம அலுவலர் பிரிவுகளைக் கொண்ட இவ்வூரின் வடக்கு எல்லையில் காங்கேசன்துறையும், மேற்கு எல்லையில் கொல்லங்கலட்டியும், தெற்கு எல்லையில் தெல்லிப்பழையும் கிழக்கில் வீமன்காமமும் உள்ளன.

மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசுவாமி கோவில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன. மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசாமி கோயில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன.

சோழநாட்டு இளவரசி ஒருத்திக்கு குதிரைமுக நோய் எனப்படும் நோய் ஏற்பட்டதாகவும் இது எந்த மருந்துக்கும் குணமாகாததால், யாழ்ப்பாணத்துக்கு வந்து இன்றைய மாவிட்டபுரப் பகுதியில் இருந்த புனித நீர்நிலை ஒன்றில் நீராடிக் குணம் பெற்றதாகவும், அதனால் மகிழ்ச்சியுற்ற இளவரசி அப்பகுதியில் முருகனுக்கு ஒரு கோயில் எழுப்பியதாகவும். இந்நிகழ்வை ஒட்டியே இவ்வூருக்கும் மாவிட்டபுரம் (மா (குதிரை) + விட்ட + புரம்) என்ற பெயர் ஏற்பட்டது என்பதும் யாழ்ப்பாண மக்கள் மத்தியில் நிலவும் ஐதீகம்.

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
சென்னைத் திரைப்படக் கல்லூரி

தமிழ்நாடு அரசின் செய்தி மற்றும் மக்கள் தொடர்புத் துறையின் கீழ் சென்னை அடையாறு பகுதியில் தரமணியில் இயங்கும் **திரைப்படப் பயிற்சி நிறுவனம்** ஆகும். இந்த நிறுவனத்தில் எழுத்து மற்றும் இயக்கம், ஒளிப்பதிவு, ஒலிப்பதிவு போன்ற பிரிவுகளில் தொழில்நுட்பப் பயிற்சிகள் அளிக்கப்பட்டு தேர்ச்சியடையும் மாணவர்களுக்கு குறிப்பிட்ட பிரிவுகளின் கீழாக திரைப்படத் தொழில்நுட்பப் பட்டதாரிச் சான்றிதழ் (Bachelor of visual arts - B.V.A) அளிக்கப்படுகிறது. எம்ஜிஆர் நினைவாக இதன் பெயர் 2006-இல் **எம்ஜிஆர் அரசு திரைப்படம் மற்றும் தொலைக்காட்சி பயிற்சி நிறுவனம்** எனப்பெயர் மாற்றம் செய்யப்பட்டது.

## இதனையும் காண்க
* எம். ஜி. ஆர் திரைப்பட நகர்

## மேற்கோள்கள்


பகுப்பு:திரைப்படக் கல்வி
பகுப்பு:சென்னையில் உள்ள பல்கலைக்கழகங்களும் கல்லூரிகளும்
அசுவமேத யாகம்

**அசுவமேத யாகம்** என்பது ஒரு பெரிய வேள்வியாகும். ஒரு நாட்டின் அரசன் தனது அரச குதிரையை தனது வெற்றிக் கொடியை அதன் முதுகுப்பகுதியில் கட்டி நாடு முழுவதும் திரிய விடுவான். அந்தக் குதிரையுடன் அவனோ அல்லது அவனது அரச பிரதிநிதியோ பெரும்படையுடன் உடன் செல்வார்கள். அதைப் பிடித்து மடக்கும் வேற்று அரசன் மேல் படையெடுப்பு நடத்தி அவனை வெற்றிகொண்ட பின் குதிரை மேலும் தொடர்ந்து செல்லும், மற்ற மன்னர்களெல்லாம் அவனது ஆட்சியை ஏற்றுக் கொண்ட பிறகு “சக்கரவர்த்தி” என்று தன்னைப் பிரகடனப்படுத்திக் கொள்வான். பின்னர் அந்தக் குதிரையைக் கொன்று அதன் கொழுப்பை விட்டு யாகம் செய்வான். யாகத்தீயில் குதிரையை சுட்டு அதன் மாமிசத்தை விருந்து படைப்பான். 

## தசரதன் நடத்திய அசுவமேத யாகம்
அயோத்தி அரசன் தசரதன் அசுவமேத யாகம் ஒன்றை நடத்தினான். இந்த யாகத்தை நடத்துவதற்காக கலைக்கோட்டு முனிவர்  அழைத்து வரப்பட்டார். அவர் நடத்தி முடித்த அசுவமேத யாகத்திற்குப் பின் **தசரத மகாச்சக்கரவர்த்தி** என அழைக்கப்பட்டான்.

## தருமன் நடத்திய அசுவமேத யாகம்
குருச்சேத்திரப் போருக்குப் பின் தருமன் “சக்கரவர்த்தி” பட்டத்திற்காக அசுவமேத யாகம் நடத்தினார். அந்தக் குதிரையைத் தொடர்ந்து அருச்சுனன் பெரும் படையுடன் சென்று வெற்றி பெற்று யாகம் நடத்தி சக்கரவர்த்தியானான்.

## முதலாம் சாதகர்ணி நடத்திய அசுவமேத யாகம்
சாதவாகன அரசர்களில் மூன்றாவது மன்னரான முதலாம் சதகர்ணி தனது ஆட்சி எல்லைப்பகுதியை தக்காணத்தின் வடக்குப் பகுதியில் நிலை நிறுத்தியதோடு அல்லாமல் மத்திய இந்தியாவின் பெரும் பகுதியை தன் ஆட்சிக்குள் கொண்டுவந்தார். இதற்காக இரண்டு அசுவமேத யாகம் நடத்தியதாக அறியப்படுகிறது.

## சான்றாவணம்

பகுப்பு:இந்து சமய யாகங்கள்
பகுப்பு:வேள்விகள்
தடங்கல் இல்லா ஆற்றல் வழங்கி

right|thumb|A large datacenter-scale UPS being installed by electricians|190px

**தடங்கல் இல்லா ஆற்றல் வழங்கி** (த.இ.ஆ)(Uninterrupted Power Supply)  என்பது தடங்கல் இல்லாமல் மின் ஆற்றலை வழங்க வல்ல ஆற்றல் வழங்கி ஆகும். வழமையான மின் சேவைக்கு தடங்கள் ஏற்பட்டால், மின்கலங்களைப் பயன்படுத்தி தொடர்ந்து ஆற்றல் வழங்கும் வண்ணம் இவை அமைகின்றன. இவை கணினி பிணையம், தொலைத்தொடர்பு பிணையம் போன்றவற்றில் அதிகம் பயன்படுத்தப்படுகின்றன.


File:Apc ups rs500 03.jpg|முன்பக்கம்
File:Apc ups rs500 04.jpg|பின்பக்கம்
File:Mihkel.valjaots - 0001 - OFFLINE UPS.jpg|உட்பக்கம்


## மேற்கோள்கள்

பகுப்பு:ஆற்றல்
பகுப்பு:வன்பொருட்கள்
வி. வெங்கடசுப்பா

**வி. வெங்கடசுப்பா ரெட்டியார்** (*V. Venkatasubha Reddiar*)(இறப்பு 06 சூன் 1982) புதுச்சேரியின் இரண்டாவது முதலமைச்சராக பதவி வகித்தவர். இவர் இருமுறை செப்டம்பர் 11, 1964 முதல் ஏப்ரல் 8, 1967 வரையும், பின்னர் மார்ச் 6,1968 முதல் செப்டம்பர் 18, 1968 வரையும் முதலமைச்சராகப் பணியாற்றியுள்ளார். இவரின் மகன் வெ. வைத்திலிங்கம் பாண்டிச்சேரி முதல்வராக இருந்தார்.

## மேற்கோள்கள்

 
 

 
 

பகுப்பு:இந்திய அரசியல்வாதிகள்
பகுப்பு:புதுச்சேரி முதலமைச்சர்கள்
பகுப்பு:1982 இறப்புகள்
பகுப்பு:1909 பிறப்புகள்
பகுப்பு:1981 இறப்புகள்
சுப்பிரமணியன் ராமசாமி

**சுப்பிரமணியன் ராமசாமி** (*Subramanyan Ramaswamy*) பாண்டிச்சேரி என்றழைக்கப்பட்டப் புதுச்சேரியின் நான்காவது முதலமைச்சராக பதவி வகித்தவர். அவர் சூலை 2,1977 முதல் நவம்பர் 12, 1978 வரையும் மார்ச் 6,1974 முதல் மார்ச் 28, 1974 வரையும் முதலமைச்சராகப் பணியாற்றியுள்ளார்.

## தேர்தல் வரலாறு

## மேற்கோள்கள்

 
 

 
 

பகுப்பு:புதுச்சேரி முதலமைச்சர்கள்
பகுப்பு:1939 பிறப்புகள்
பகுப்பு:2017 இறப்புகள்
விசைப்பலகை, திரை, சுட்டி நிலைமாற்றி

right|thumb|Symbolic representation of a KVM switch. The computer on the right is currently being controlled by the peripherals.
**விசைப்பலகை, திரை, சுட்டி நிலைமாற்றி** (விதிசு மாற்றி) என்பது பல கணினிகள் அல்லது வழங்கிகளை ஒரு விசைப்பலகை, திரை, சுட்டி கொண்டு பயன்படுத்த ஏதுவாக்கும் வன்பொருள் ஆகும். ஆங்கிலத்தில் இதை கே.வி.எம் சுவிச் (KVM Switch) என்பர். இது பொதுவாக பல வழங்கிகள் கணினிகள் கொண்ட ஒரு கணினிப் பிணைய அமைப்பில் ஓர் அங்கமாக இருக்கும்.

பகுப்பு:பிணைய வன்பொருட்கள்
பகுப்பு:கணினியின் புறக்கருவிகள்
பற்சட்ட இருப்புப்பாதை

ஓர் **பல் தொடருந்து, பற்சட்ட மற்றும் பற்சக்கர தொடருந்து** அல்லது **பற்சட்ட இருப்புப் பாதை** எனக் குறிப்பிடப்படுவது வழமையான இருப்புப் பாரைகளுக்கிடையே பற்களுடைய பற்சட்டம் அமைந்த இருப்புப் பாதை வழிகள் அல்லது வழியைப் பயன்படுத்தும் தொடருந்துகளாகும். இத்தகைய தொடருந்து ஒன்று அல்லது மேற்பட்ட பற்சக்கரங்களைக் கொண்டு கீழுள்ள பற்சட்டத்தில் சரியாகப் பதிந்து செல்லும். இவ்வகை அமைப்பு கூடுதல் சரிவுள்ள மலைப்பாதைகளில் தொடருந்துகள் சென்றுவர ஏதுவாகின்றன. 

பெரும்பாலான பற்சட்ட தொடருந்துகள் மலைப்பகுதி தொடருந்துகள் ஆகும். இருப்பினும் கூடுதல் சரிவுகள் கொண்ட நகர்பகுதி தொடருந்துகளிலும் டிராம் வண்டிகளிலும் சில நேரங்களில் பயனாகின்றன.

இவ்வகையான முதல் இருப்புப் பாதை இங்கிலாந்தின் மேற்கு யார்க்சயரின் லீட்ஸ் மற்றும் மிடில்டன் இடையேயான மிடில்டன் தொடருந்துவில் அமைக்கப்பட்டது. 1812ஆம் ஆண்டு நீராவி இயக்கி மூலமாக முதல் வணிக போக்குவரத்து துவங்கியது.

மலைப்பாதை ஒன்றில் அமைக்கப்பட்ட முதல் இருப்புப் பாதை அமெரிக்காவின் நியூ ஹாம்சையரில் 1868ஆம் ஆண்டு *மவுண்ட் வாஷிங்கடன் காக் இரயில்வே*யால் இயக்கப்பட்டது. இந்தியாவில் நீலகிரி மலை இரயில் பாதை 1899ஆம் ஆண்டு *மதராஸ் இரயில்வே* நிறுவனத்தால் தமிழகத்தில் துவக்கப்பட்டு இன்றும் நாளுக்கு இருமுறை மேட்டுப்பாளையத்திற்கும் ஊட்டிக்கும் இடையே இயக்கப்பட்டு வருகிறது.

## மேற்கோள்கள்


## புற இணைப்புகள்

* Liste der Zahnradbahnen 
* RAIL-INFO SWITZERLAND
* Mount Washington Railway Company

பகுப்பு:தொடருந்து தொழில்நுட்பங்கள்
பகுப்பு:போக்குவரத்து
வெ. வைத்தியலிங்கம்

**வெ. வைத்தியலிங்கம்**  (பிறப்பு: அக்டோபர் 5, 1950), இந்தியாவின் ஒன்றியப் பகுதியான  புதுச்சேரியின் அரசியல்வாதியும் முன்னாள் முதல் அமைச்சரும் ஆவார். முதன்முறையாக 1991 முதல் 1996 வரையும் பின்னர் இரண்டாம் முறையாக 2008 -2011 காலகட்டத்திலும் முதலமைச்சராகப் பணியாற்றினார். எட்டுமுறை சட்டப்பேரவையில் உறுப்பினராகத் தேர்ந்தெடுக்கப்பட்டு மூத்த பேரவை உறுப்பினராக விளங்குகிறார்.

இவர் புதுவையின் இரண்டாவது முதலமைச்சராக பொறுப்பேற்ற வெங்கடசுப்பா ரெட்டியாரின் மகனாவார். வைத்திலிங்கம் குடும்பம் பிரெஞ்சு ஆட்சிக்கு எதிராக சுதந்திரப் போராட்ட வீரர்களாக பணியாற்றியதற்காக அறியப்படுகிறது.

## இளமை வாழ்வு

பாண்டிச்சேரியில் பிறந்து மதுக்கரை, புதுச்சேரியில் வளர்ந்த வைத்தியலிங்கம், சென்னை இலயோலாக் கல்லூரியில் பயின்று பின்னர் தமது குடும்ப விவசாயத்திற்கு திரும்பினார். 1969 ஆம் ஆண்டு புதுவை மருத்துவ சேவை இயக்குநராக இருந்த டா.சாம்பசிவத்தின் மகள் சசிகலாவை மணம் புரிந்தார். *புதுவை மாநில நில வளர்ச்சி வங்கி*யின் தலைவராகப் பணியாற்றியுள்ளார்.
## மேற்கோள்கள்

## வெளி இணைப்புகள்

 
 

 
 

 
 

பகுப்பு:1950 பிறப்புகள்
பகுப்பு:புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி முதலமைச்சர்கள்
பகுப்பு:17வது மக்களவை உறுப்பினர்கள்
பகுப்பு:புதுச்சேரி சட்டமன்ற உறுப்பினர்கள் 2011-2016
எரிக் செகல்

**எரிக் உல்ஃப் செகல்** (Erich Wolf Segal)(சூன் 16, 1937சனவரி 17, 2010) ஓர் அமெரிக்க எழுத்தாளரும்,திரைக்கதை ஆசிரியரும், கல்வியாளரும் ஆவார்.
## இளமை வாழ்வு
ஓர் யூத குரு (rabbi)வின் மகனாகப் பிறந்த செகல், நியூ யார்க்கில் உள்ள புரூக்லினில் இருந்த மிட்வுட் உயர்நிலைப் பள்ளியில் படித்து வேனிற்கால படிப்பிற்காக சுவிட்சர்லாந்து சென்றார்.ஹார்வர்ட் கல்லூரியில் 1958ஆம் ஆண்டு கவிதை மற்றும் இலத்தீன் இலக்கியத்தில் பட்டம் பெற்றார். 1959ஆம் ஆண்டு இலக்கிய ஒப்பிடுதலில் முதுகலைப்பட்டமும் 1965ஆம் ஆண்டு முனைவர் பட்டமும் ஹார்வர்ட் பல்கலைக்கழகத்தில் பெற்றார்.

## ஆசிரியப் பணிவாழ்வு
செகல் ஹார்வர்ட் பல்கலைக்கழகம்,யேல் பல்கலைக்கழகம் மற்றும் பிரின்ஸ்டன் பல்கலைக்கழகங்களில் கிரேக்கம் மற்றும் இலத்தீன் இலக்கிய பேராசிரியராக பணியாற்றியுள்ளார். ஆக்ஸ்ஃபோர்ட் உல்ஃப்சன் (Oxford Wolfson) கல்லூரியில் கூடுதல் பேராசிரியராகவும் பின்னர் கௌரவ பேராசிரியராகவும் இருந்து வந்தார்.

## எழுத்துpபணி வாழ்வு
### ''எல்லோ சப்மரைன்''
1967ஆம் ஆண்டு, லீ மினோஃப் எழுதிய கதையிலிருந்து, பீட்டில்களுக்காக 1968 வெளியான *எல்லோ சப்மரைன்* என்ற திரைப்படத்திற்கு திரைக்கதை எழுதினார். 
### ''லவ் ஸ்டோரி''
1960களின் இறுதியில் செகல் பிற திரைக்கதைகளை ஒருங்கிணைத்து வந்தார். ஓர் ஹார்வர்ட் மாணவனுக்கும் ராட்கிளிஃப் மாணவிக்கும் ஏற்படுவதாக ஓர் புனைவை திரைக்கதையாக வடித்திருந்தார். ஆயினும் எந்த திரைப்பட தயாரிப்பாளரும் ஆர்வம் காட்டாத நிலையில், அவரது இலக்கிய முகவர் லூயி வாலஸ் பரிந்துரையை ஏற்று ஒர் புதின வடிவில் மாற்றினார். அதுவே பல சாதனைகளைப் படைத்த **லவ்ஸ்டோரி** (காதல் கதை) புதினமாகும். நியூயார்க் டைம்ஸ் சிறந்த விற்பனைப் புத்தகமாக முதல் இடத்தைப் பிடித்த அந்நாவல் 1970களில் அமெரிக்காவின் கூடுதலாக விற்பனையான புனைவு இலக்கியமாகத் திகழ்ந்தது. உலகெங்கும் 33 மொழிகளில் மொழிபெயர்க்கப்பட்டது. அதே பெயரில் திரைப்படமாக எடுக்கப்பட்டபோது 1970இன் மிகுந்த வருவாய் ஈட்டியத் திரைப்படமாக விளங்கியது.

செகல் மேலும் பல புதினங்களையும் திரைக்கதைகளையும் எழுதினார். 1977ஆம் ஆண்டு லவ்ஸ்டோரியின் தொடர்ச்சியாக *ஓலிவரின் கதை* (ஓலிவர்ஸ் ஸ்டோரி) எழுதினார்.

தவிர இவர் பல இலக்கிய மற்றும் கல்வி நூல்களையும் எழுதி பல்கலைக்கழகங்களில் ஆசிரியப்பணியும் ஆற்றினார். பிரின்ஸ்டன், டார்ட்மவுத் மற்றும் மியூனிக் பல்கலைக்கழகங்களில் வருகை பேராசிரியராகவும் பணியாற்றினார். கிரேக்க மற்றும் இலத்தீன் இலக்கியங்களைக் குறித்து பரவலாக எழுதினார். ஹார்வர்ட் பல்கலையில் 1958 ஆம் ஆண்டு வகுப்பறையை அடிப்படையாகக் கொண்டு *தி கிளாஸ்* என்ற நாவலை எழுதினார். விற்பனையில் சாதனை படைத்த இந்த நாவல் பிரான்சு மற்றும் இத்தாலியில் இலக்கிய விருதுகள் பெற்றன.

## குடும்பம்
கரென் மாரியன் ஜேம்ஸ் என்பவரை 1975ஆம் ஆண்டு மணம் புரிந்து வாழ்ந்து வந்தார். அவர்களுக்கு இரு மகள்கள், மிரண்டா மற்றும் பிரான்செசுகா, உள்ளனர். 1980ஆம் ஆண்டு பிறந்த பிரான்செசுகாவும் தந்தை வழியில் இலக்கியப் படிப்பு படித்து தற்போது *த அப்சர்வர்* இதழில் புனைவுகள் பத்தி எழுத்தாளராக் பணியாற்றுகிறார்.

## இறப்பு
செகல் சனவரி 17, 2010 அன்று மாரடைப்பால் காலமானார். இலண்டனில் நல்லடக்கம் செய்யப்பட்டுள்ளார்.

## திரைப்படங்கள்
* *எல்லோ சப்மரைன்* (1968)
* *தி கேம்ஸ்* (1970)
* *ஆர்.பி.எம்.]]* (1970)
* *லவ் ஸ்டோரி* (1970)
* *ஜென்னிஃபர் ஆன் மை மைண்ட்* (1971)
* *ஓலிவர்ஸ் ஸ்டோரி* (1978)
* *எ சேஞ்ச் ஆஃப் சீசன்ஸ்* (1980)
* *மேன்,வுமன் அன்ட் சைல்ட்* (1983)

## ஆக்கங்கள்
* 
* 
* 
* 
* 
* 
* 
* 
* 
* 
* 
* 
* 
* 

## மேற்கோள்கள்

## வெளியிணைப்புகள்
* 
* 
* 

பகுப்பு:ஆங்கில எழுத்தாளர்கள்
பகுப்பு:1937 பிறப்புகள்
பகுப்பு:2010 இறப்புகள்
உண்ணிக்கொக்கு

உண்ணிக்கொக்கு மேய்ச்சல் புல்வெளிகளிலும் நெல்வயல்களிலும் உள்நாட்டு நீர்நிலைகளிலும் அதிகளவில் காணப்படும் ஒரு கொக்கு ஆகும். சிறு வெண் கொக்கை ஒத்த உடலமைப்பு கொண்டது இது; தடித்த, அளவில் சற்று சிறிய, மஞ்சள் நிற அலகும் இனப்பெருக்க காலங்களில் சிறகுத்தொகுதிகளில் ஏற்படும் நிற மாற்றங்களும் இதனை சிறு வெண்கொக்கிடமிருந்து வேறுபடுத்திக் காட்டுகின்றன.

மாட்டுக்கொக்கு, மாடு மேய்ச்சான்,மஞ்சள் கொக்கு ஆகியவை இதன் வேறு பெயர்கள்.

## உணவு / உண்ணும் முறை
இது பெரும்பாலும் பூச்சிகளையே உண்ணும்; மாடுகளை அண்டிச்செல்லும் இவை மாடுகள் நடக்கும் போது கிளறிவிடப்படும் வெட்டுக்கிளிகள், தத்துக்கிளிகள் போன்றவை பறக்கும் போது கொத்தித் தின்னும்.

## காட்சியகம்

File:Bubulcus ibis -Syncerus caffer -Serengeti National Park, Tanzania-8.jpg|மாடுகளின் மேல்
File:SheepAndBird.jpg|ஆடுகளின் மேல்
File:Hippopotamus kruger.jpg|நீர்யானை மேல்
File:Cattle egret spread.svg|வாழிடப் பரவல்
File:Cattle Egret I IMG 1151.jpg|பறத்தல்
File:Bubulcus map.svg|தற்போதைய வாழிடங்கள்
File:Bubulcus ibis -Jurong Bird Park, Singapore -head-8a.jpg|வளர்ந்த கொக்கு
File:Cattle Egret (Bubulcus coromandus), Padiyathalawa, Sri Lanka.jpg|வளர்ந்த கொக்கு
படிமம்:Cattle Egret I IMG 8919.jpg|இனப்பெருக்க காலச்சிறகுகளுடன் ஆண்
படிமம்:Héron garde-bœufs MHNT.jpg


## குறிப்புகள்
:* Common Birds -- Salim Ali & Laeeq Futehally.

## மேற்கோள்கள்


பகுப்பு:தமிழ்நாட்டுப் பறவைகள்
பகுப்பு:கொக்குகள்
பகுப்பு:தீவாய்ப்பு கவலை குறைந்த இனங்கள்
பகுப்பு:ஆப்பிரிக்கப் பறவைகள்
பகுப்பு:தமிழ்நாட்டில் காணப்படும் பறவைகள்
கேட்டோ நிறுவனம்

**கேற்ரோ நிறுவனம்** என்பது ஒரு சுதந்திரவாத மதியுரையகம். இது வாசிங்டன், டி. சி., அமெரிக்காவில் தலைமை அலுவலகத்தைக் கொண்டுள்ளது.

## நோக்கம்
இந்த நிறுவனம் "மட்டுப்படுத்தப்பட்ட அரசு, தனிமனித சுதந்திரம், திறந்த சந்தைகள், அமைதி" ஆகிய கொள்கைகளை முன்னிறுத்தி கருத்துக்களை முன்வைப்பதைக் நோக்கமாகக் கொண்டது.

## இவற்றையும் பார்க்க
## மேற்கோள்கள்
## வெளி இணைப்புகள்
* Cato

பகுப்பு:சுதந்திரவாத மதியுரையகங்கள்
ஃபிரேசர் நிறுவனம்

**ஃபிரேசர் நிறுவனம்** என்பது ஒரு கனடிய மதியுரையகம்.  இது திறந்த சந்தை, சுதந்திரவாத கொள்கைகளுக்கு ஆதரவான செயற்பாடுகளில் ஈடுபடுகிறது.  அறிக்கைகள் கருத்துரைகள் வெளியிடுவது, அரசியலில் கொள்கைகளை வகுப்பது, அரச திட்டங்களை அலகுகளை மதிப்பீடு செய்வது போன்ற செயற்பாடுகளில் இது ஈடுபடுகிறது.  இந்த நிறுவனம் கட்சி சார்பற்றதாக கூறினாலும், கனடிய பழமைவாத கட்சிக்கு ஆதரவான போக்கு உடையது.  இக்கட்சி சார்ந்த பலர் இந்த நிறுவனத்தில் முக்கிய பொறுப்புகளில் உள்ளார்கள்.

## பொதுச் சேவை மதிப்பீடுகள்
### பாடசாலைகளை மதிப்பிடுதல்
கனடிய பாடசாலைகளின் தரம் பற்றி புள்ளி விபர மதிப்பீடை இந்த நிறுவனம் வெளியிடுகிறது.  பல பெற்றோர்கள் இதை கருத்தில் கொண்டு பாடசாலைகளை தெரிவு செய்கிறார்கள்.

### மருத்துவமனைகளை மதிப்பிடுதல்

## இவற்றையும் பார்க்க

## மேற்கோள்கள்

## வெளி இணைப்புகள்
* Fraser Institute

பகுப்பு:சுதந்திரவாத மதியுரையகங்கள்
பொறுப்பாண்மை

**பொறுப்பாண்மை** என்பது ஒரு தனிநபர், அரசு, வணிக மற்றும் இலாப நோக்கமற்ற அமைப்புகள் பொறுப்புக்களை கையாள்வது தொடர்பான ஒரு கருத்துரு ஆகும்.  ஒரு தரப்பு பொறுப்புக்களை பெறும் பொழுது, அந்த பொறுப்புக்கள் தொடர்ப்பாக அவர்கள் எடுக்கும் முடிவுகளுக்கும், செயற்பாடுகளுக்கும், விளைவுகளுக்கும் அவர்களே முழுமையான பொறுப்புடையவர்கள் என்பது பொறுப்பாண்மை ஆகும்.  பொறுப்பாண்மை தெளிவாக பொறுப்புக்களையும், அந்த பொறுப்புக்களை முறையாக செய்யாவிட்டால் அதற்கான தண்டனைகள் அல்லது விளைவுகளை வரையறை செய்கிறது.

## மேற்கோள்கள்

பகுப்பு:நிர்வாகம்
பகுப்பு:அரசாட்சி முறைமைகள்
பகுப்பு:மதிப்பீடுகள்